Diari Oficial de la Generalitat Valenciana


Sumari del DOGV 7496, del 31-03-2015 (2015/2816)

ORDE 6/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del programa per al foment de ciutats sostenibles i competitives per al període 2013-2016, i es convoquen les ajudes per a l'exercici 2015.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7496

Data del DOGV
:   31-03-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/2816


Data del document
:   24-03-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * ajuda pública

ORDE 6/2015, de 24 de març, de la Conselleria d'Infraestructures, Territori i Medi Ambient, per la qual s'aproven les bases reguladores del programa per al foment de ciutats sostenibles i competitives per al període 2013-2016, i es convoquen les ajudes per a l'exercici 2015. [2015/2816]  
La Generalitat, dins de la seua estratègia per al foment de les mesures per a possibilitar l'accés i gaudi de la vivenda, formula des de fa més de vint anys plans de vivenda per a articular ajudes en matèria d'habitatge i regeneració urbana.  
La Generalitat ha fet un conveni el passat 14 d'octubre amb l'Administració General de l'Estat de col·laboració financera per al desenrotllament a la Comunitat Valenciana del Pla Estatal de Foment del Lloguer de Vivendes, la Rehabilitació Edificatòria i la Regeneració i Renovació Urbanes 2013-2016. A estos efectes, per part de l'Administració estatal es procedix a la transferència de fons a la Generalitat per al finançament, entre altres, de la línia d'ajudes per al foment de ciutats sostenibles i competitives, en relació amb el que establix el Reial Decret 233/2013, de 5 d'abril, pel qual es regula el pla estatal esmentat.   
  
D'acord amb este plantejament, a través d'esta orde s'establixen les bases reguladores de la convocatòria d'ajudes per al foment de ciutats sostenibles i competitives per al període 2013-2016, i es convoquen les ajudes per a l'any 2015.  
Per tot això, d'acord amb la Llei 38/2003, de 17 de novembre, General de Subvencions, el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat, i la resta de normativa general i de pertinent aplicació, i en virtut de les facultats conferides per l'article 28.e), de la Llei 5/1983, de 30 de desembre, del Consell,  
  
  
ORDENE  
  
Article 1. Aprovació de les bases reguladores  
S'aproven les bases per les quals es regula esta convocatòria, que figuren com a annex I d'esta orde.  
  
Article 2. Convocatòria  
Es convoca la concessió d'ajudes en matèria d'habitatge per a actuacions innovadores en matèria de rehabilitació, regeneració i renovació urbana, en els termes establits en les bases reguladores.  
  
  
Article 3. Finançament  
El finançament de les ajudes regulades en esta orde es farà a càrrec de la línia pressupostària 14.81.91.B 3040000, Pla de Vivenda, dels pressupostos de la Generalitat, amb fons que seran aportats pel Ministeri de Foment a la Generalitat, segons preveu el conveni subscrit el passat 14 d'octubre entre el Ministeri de Foment i la Generalitat per a la gestió i desenrotllament del Pla de Vivenda 2013-2016.  
L'import global màxim de les ajudes a concedir serà d'1.000.000 d'euros per a l'exercici 2015.  
  
Article 4. Termini i lloc per a la presentació de sol·licituds  
1. El termini per a la presentació de les sol·licituds serà de tres mesos comptadors des de l'endemà de la publicació d'esta orde. La presentació de sol·licituds es realitzarà de conformitat amb el que s'ha regulat en les bases d'esta convocatòria, per mitjà dels impresos normalitzats de sol·licitud que s'inclou en l'annex II d'esta orde.  
2. Les instàncies de sol·licitud, junt amb la documentació requerida, es presentaran preferentment en la seu de la Conselleria d'Infraestructures, Territori i Medi Ambient, situada en el carrer de Castán Tobeñas, número 77 (46966 València), i en els servicis territorials de les tres províncies, situades en l'avinguda Aguilera, número 1 (03123 Alacant); avinguda del Mar, número 16 (12414 Castelló de la Plana), i en el carrer Gregorio Gea, número 27 (46585 València). Així mateix, podrà presentar-se en qualsevol de les formes i llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Comú.  
  
  
DISPOSICIÓ ADDICIONAL  
  
Única. Notificació a la Comissió Europea  
En relació amb la política de la competència de la Unió Europea, les ajudes que es convoquen no necessiten notificació o comunicació a la Unió Europea, per no falsejar o amenaçar de falsejar la competència, de conformitat amb el que establix l'article 107 del Tractat de Funcionament de la Unió Europea.  
  
  
DISPOSICIONS FINALS  
  
Primera. Normativa aplicable  
En tot el no previst en esta orde, serà aplicable la Llei 38/2003, de 17 de novembre, General de Subvencions, i el seu reglament de desplegament aprovat per Reial Decret 887/2006, de 21 de juliol, el text refós de la Llei d'Hisenda Pública de la Comunitat Valenciana, aprovat per decret legislatiu de 26 de juny de 1991, les lleis de pressupostos de la Generalitat Valenciana per a l'exercici 2015 i següents, i la resta de normativa de preceptiva aplicació.  
  
Segona. Entrada en vigor  
Esta orde entrarà en vigor l'endemà de la publicació en el Diari Oficial de la Comunitat Valenciana.  
  
València, 24 de març de 2015  
  
La consellera d'Infraestructures, Territori i Medi Ambient  
ISABEL BONIG TRIGUEROS  
  
   
  
  
ANNEX I  
Bases reguladores de la convocatòria del Programa per al Foment de Ciutats Sostenibles i Competitives per al Període 2013-2016  
  
Primera. Objecte  
Estes bases reguladores tenen com a objecte regular el programa d'ajudes per a actuacions innovadores en matèria de rehabilitació, regeneració i renovació urbana, per mitjà d'un procediment obert i en règim de concurrència competitiva, de conformitat amb el que disposa el Reial Decret 233/2013, de 5 d'abril, pel qual es regula el Pla Estatal de Foment del Lloguer de Vivendes, la Rehabilitació Edificatòria, i la Regeneració i Renovació Urbanes, 2013-2016.  
  
Segona. Actuacions subvencionables  
Les actuacions a subvencionar s'hauran d'incloure en alguna d'estes línies temàtiques:  
1. Millora de barris. Actuacions predominantment de regeneració urbana integrada, en teixits de bloc construïts en el període comprés entre 1940 i 1980, en les quals destaquen aspectes d'increment de l'eficiència energètica i la millora de l'accessibilitat dels edificis, requalificació de l'espai públic, dotació de nous equipaments i impuls de la cohesió social i activitat econòmica.  
2. Centres i nuclis històrics. Actuacions predominantment de regeneració en centres històrics urbans i cascos rurals, i s'hi inclouen actuacions de rehabilitació d'edificis residencials i un altre ús que disposen d'algun grau de protecció patrimonial, millora de l'espai públic i impuls de la cohesió social i l'activitat econòmica.  
3. Renovació d'àrees funcionalment obsoletes. Actuacions sobre teixits amb severes condicions d'obsolescència funcional i inadequació des del punt de vista urbanístic i edificatori, en els quals es propose la renovació funcional i requalificació amb usos mixtos, que incloguen activitats econòmiques.  
4. Ecobarris. Actuacions predominantment de regeneració urbana en àrees residencials en què destaque l'impuls de la sostenibilitat ambiental en els edificis i en els espais públics.  
5. Zones turístiques. Actuacions de regeneració, esponjament i renovació urbanes en zones turístiques amb símptomes d'obsolescència o degradació, sobrecàrrega urbanística i ambiental o sobreexplotació de recursos i que plantegen una millora i reconversió d'estes cap a un model turístic més sostenible, competitiu i de major qualitat.  
  
Tercera. Requisits de les actuacions  
1. Els projectes hauran de circumscriure's a un únic terme municipal i presentar un caràcter homogeni amb continuïtat geogràfica en l'àmbit d'actuació.  
2. L'actuació haurà d'executar-se en un termini màxim de tres anys, i hauran d'estar acabades abans del 31 de desembre de 2017.  
3. Les actuacions hauran de tindre un caràcter innovador (des del punt de vista de les solucions aplicades a l'edificació, inclosa la social, mediambiental, energètica, etc.).  
4. Les actuacions han de ser susceptibles d'impactar induint canvis en l'entorn en què actuen.  
5. Les intervencions han de ser transferibles i exportables a altres àmbits.  
6. Les propostes han de mostrar el seu potencial per a generar activitat i ocupació local.  
7. En el cas en què per la seua naturalesa pogueren resultar d'aplicació, hauran d'incloure mesures d'acompanyament social.  
  
Quarta. Beneficiaris  
1. Podran ser beneficiaris de les ajudes d'este programa:  
a) Les administracions públiques  
b) Les persones propietàries úniques d'edificis de vivendes  
c) Les comunitats de propietaris  
d) Les agrupacions de comunitats de propietaris  
e) Els consorcis i ens associatius de gestió  
2. Les parts beneficiàries destinaran l'import íntegre de l'ajuda al pagament de les corresponents actuacions.  
Quan es tracte de comunitats de propietaris i agrupacions de comunitats de propietaris, esta regla serà igualment d'aplicació, amb independència que tant l'import d'esta com el cost de les obres haja de repercutir-se en les persones propietàries de vivendes i locals, de conformitat amb les regles previstes en la normativa reguladora de la regles de propietat Horitzontal.  
3. Les parts beneficiàries hauran d'estar al corrent de pagament de les obligacions fiscals, tributàries i amb la Seguretat Social, o qualsevol altra de la resta d'obligacions assenyalades en la Llei 38/2003, de 17 de novembre, General de Subvencions.  
No obstant això que disposa el paràgraf anterior, quan algun dels membres de la comunitat de propietaris, o de l'agrupació de comunitats de propietaris, incórrega en una o diverses de les prohibicions establides en l'article 13.2 de la Llei 38/2003, no s'atribuirà a este propietari o propietària la part proporcional que li correspondria de l'ajuda rebuda, la qual es prorratejarà entre la resta de membres de la comunitat o agrupació.  
  
Quinta. Tipus i quantia de les ajudes  
1. L'ajuda consistirà en una subvenció per a finançar un màxim del 40 per 100 del cost subvencionable de l'actuació.  
L'import màxim de les ajudes s'obtindrà multiplicant el nombre de vivendes en què es duguen a terme actuacions per les ajudes unitàries següents:  
- 11.000 - per vivenda objecte de rehabilitació.  
- 30.000 - per cada vivenda construïda en substitució d'una altra prèviament demolida.  
- Per a les actuacions de millora de la qualitat i sostenibilitat del medi urbà (obres de reurbanització o urbanització de l'àmbit), fins a 2.000 - per cada vivenda que haja sigut objecte de rehabilitació i/o per cada vivenda construïda en substitució d'una altra prèviament demolida.  
  
A la quantitat resultant del càlcul anterior s'afegiran:  
- Fins a 4.000 euros anuals, per unitat de convivència a reallotjar, durant el temps que duren les obres i fins a un màxim de 3 anys, per a les actuacions de reallotge temporal.  
- Fins a 500 euros per vivendes rehabilitada o construïda en substitució d'una altra demolida, per a finançar el cost dels equips i oficines de planejament, informació, gestió i acompanyament social.  
2. El cost subvencionable de l'actuació no podrà excedir els preus mitjans de mercat aplicables al cas, i estos són:  
- Per a les vivendes  
Per a les vivendes on es duguen a terme actuacions de rehabilitació: 230 euros per metre quadrat, amb un màxim de 23.000 euros per vivenda o part de local equivalent a 100 metres quadrats.  
Per a les vivendes de nova construcció de substitució, un màxim de 75.000 euros per vivenda o 750 euros per metre quadrat.  
- Per a les actuacions d'urbanització:  
- Màxim de 187 euros per metres quadrat útil de superfície sobre la qual s'actue.  
3. Quan l'execució de l'actuació corresponga a diverses parts beneficiàries, l'ajuda es distribuirà en proporció al cost que cada una d'estes assumisca.  
  
Sexta. Sol·licituds i documentació  
1. La sol·licitud es formalitzarà en model normalitzat dirigit a la Direcció General d'Obres Públiques, Projectes Urbans i Habitatge, i la seua presentació presumix l'acceptació incondicionada de les bases de la convocatòria i de les condicions, els requisits i les obligacions que s'hi inclouen.  
2. A la sol·licitud s'adjuntarà la documentació que s'indica a continuació:  
a) Número d'identificació fiscal de la persona o comunitat/comunitats de propietaris sol·licitant; en el cas que la persona siga nacionalitat estrangera, número d'identificació d'estrangeria i permís de residència en vigor.  
b) Acreditació de la representació que es tinga, d'acord amb la normativa específica d'aplicació.  
c) L'acord de la comunitat o comunitats de propietaris, degudament agrupades en este últim cas, quan siga preceptiu de conformitat amb la legislació aplicable.  
d) Memòria de les actuacions previstes, que haurà de contindre els punts següents:  
- Delimitació prèvia de l'àrea d'actuació.  
- Situació urbanística, amb dades de planejament urbanístic i equipament.  
- Problemàtica en relació amb l'accessibilitat, infraestructures, qualitat de l'edificació, especialment residencial, qualitat de l'espai públic, situació socioeconòmica, i medi ambient urbà.  
- Objectius de la proposta d'actuació.  
- Actuacions proposades.  
- Memòria descriptiva i de viabilitat tècnica i econòmica de les actuacions.  
- Pressupost estimatiu i programació, amb calendari previsible de l'execució de l'actuació.  
e) Imprés de domiciliació bancària degudament omplit, amb designació del compte on es realitzarà l'ingrés de les ajudes, si és el cas.  
  
f) Declaració responsable, sobre el compliment dels requisits establits per la Llei 38/2003, de 17 de novembre, General de Subvencions, per a poder ser beneficiari d'una subvenció.  
g) Autorització perquè la Conselleria d'Infraestructures, Territori i Medi Ambient puga sol·licitar la informació de caràcter tributari, econòmic o patrimonial que fóra legalment pertinent, en el marc de col·laboració establit amb l'Agència Tributària, Centre de Gestió Cadastral i Cooperació Tributària, Col·legi de Notaris i Registradors i amb altres administracions públiques, amb constància que, d'acord amb la Llei Orgànica 15/1999, de 13 de desembre, de Protecció de Dades de Caràcter Personal, la utilització de les dades esmentades no podrà servir a un fi diferent del procés de selecció d'adjudicataris d'ajudes.  
  
3. Les sol·licituds regulades en esta orde implicaran l'autorització perquè, per la direcció general i els servicis territorials competents en la instrucció i pagament de les ajudes, es procedisca a sol·licitar els informes o certificats necessaris amb vista a la justificació dels punts requerits en la sol·licitud.  
  
  
Sèptima. Termini i lloc de presentació  
Les sol·licituds es presentaran en el termini i lloc que especifica la convocatòria.  
  
Octava. Criteris d'adjudicació  
1. Per a determinar la prioritat dels projectes sol·licitats, caldrà ajustar-se a la línia temàtica a què es dirigix l'actuació, amb l'orde de prioritat següent:  
1r Zones turístiques   
2n Renovació d'àrees funcionalment obsoletes   
3r Centres i nuclis històrics  
4t Millora de barris   
5t Ecobarris  
Es prioritzaran així les actuacions dirigides a la línia primera (zones turístiques); si no hi ha actuacions d'este tipus, o no s'esgoten els recursos, es prioritzaran les del tipus 2 (àrees obsoletes), i així successivament. En cas d'igualtat, es prioritzarà d'acord amb els criteris següents:  
  
a) Caràcter innovador de l'actuació: de 0 a 5 punts.  
b) Potencial impacte en la millora del medi urbà: de 0 a 5 punts.  
c) Capacitat de generació d'activitat i ocupació local: de 0 a 5 punts.  
  
2. L'assignació de recursos es farà de manera que s'assigne la subvenció màxima establida en la base quinta, fins a esgotar els recursos disponibles.  
  
Novena. Esmena de la sol·licitud  
En el cas que les sol·licituds siguen incompletes o no tinguen els requisits exigits en estes bases, es requerirà la persona interessada perquè, en el termini de quinze dies, esmene la falta o adjunte els documents preceptius, amb indicació que, si així no ho fa, es considerarà que ha desistit de la seua petició, després de la resolució prèvia motivada de la Direcció General d'Obres Públiques, Projectes Urbans i Habitatge.  
  
Deu. Tramitació, resolució i abonament de les ajudes  
1. El director general d'Obres Públiques, Projectes Urbans i Habitatge, per delegació de la consellera d'Infraestructures, Territori i Medi Ambient, per mitjà de la Resolució d'1 d'agost de 2014, sobre delegació de l'exercici de competències en determinats òrgans de la Conselleria, resoldrà sobre la concessió de l'ajuda sol·licitada, a proposta d'un òrgan col·legiat.  
L'òrgan col·legiat estarà integrat per la subdirectora general de Projectes Urbans i Vivenda, el cap del Servici de Planificació i Normativa, el cap del Servici d'Ajudes a l'Habitatge, i els caps dels Servicis Territorials de Vivenda i Projectes Urbans.  
La tramitació dels expedients correspondrà als servicis territorials de vivenda i projectes urbans, en el seu àmbit d'actuació.  
2. El director general d'Obres Públiques, Projectes Urbans i Habitatge està facultat per a dictar totes les instruccions, circulars o informes que siguen necessaris per al desplegament i aplicació d'esta orde.  
  
3. El termini màxim per a resoldre i notificar la resolució que posarà fi al procediment serà de sis mesos comptadors a partir de la publicació de la corresponent orde de convocatòria. Transcorregut este termini sense que s'haja dictat i notificat resolució expressa, els interessats podran entendre desestimada la seua sol·licitud.  
Les notificacions de les resolucions d'atorgament es duran a terme de forma individualitzada. Quant a les resolucions desestimatòries, seran publicades en el Diari Oficial de la Comunitat Valenciana, d'acord amb el que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Igualment seran objecte de publicació en el Diari Oficial de la Comunitat Valenciana les subvencions concedides.  
4. Per a l'abonament de la subvenció la part beneficiària haurà d'aportar:  
- Projecte de l'actuació a realitzar; en el cas que les actuacions no exigisquen projecte, s'aportarà la memòria justificativa, subscrita per persona tècnica competent, de l'adequació de l'actuació al codi tècnic de l'edificació fins on siga viable urbanísticament, tècnicament o econòmicament.  
- Les llicències o autoritzacions municipals que siguen necessàries, si és el cas, per a la realització de les obres de rehabilitació.   
- Certificat o certificats d'inici de les obres de rehabilitació.  
- Factures de la intervenció. Les factures pel total de la subvenció hauran d'aportar-se amb anterioritat al 31 d'octubre de 2016.  
- Si el cost subvencionable total és superior a 50.000 euros, hauran d'aportar-se les tres ofertes, com a mínim, que s'hagen sol·licitat per a la realització de l'actuació, on s'acredite que s'ha optat per l'oferta més econòmica, excepte per motius degudament justificats.  
5. En el cas que el cost de l'actuació siga inferior al cost inicialment previst inclòs en la sol·licitud de les ajudes, es procedirà al recàlcul de l'import de la subvenció, i esta es podrà minorar si de l'aplicació dels criteris establits en estes bases resultara un import d'ajuda inferior al previst inicialment. L'import de l'ajuda no s'incrementarà encara que el cost de l'actuació supere el previst inicialment.  
  
  
Onze. Entitats col·laboradores  
D'acord amb el que establix la Llei 38/2003, de 17 de novembre, General de Subvencions, es podrà actuar per mitjà d'entitats col·laboradores, en les condicions que, si és el cas, es determinen en la corresponent convocatòria.   
  
Dotze. Incompatibilitat d'ajudes  
En cap cas podran obtindre estes ajudes aquells que s'hagen beneficiat, dins del mateix àmbit, de les ajudes dels programes a la rehabilitació edificatòria, i de regeneració i renovació urbanes, per al període 2013-2016.  
  
Tretze. Obligacions i responsabilitats de les parts beneficiàries  
Les parts beneficiàries estan obligades a:  
a) Facilitar qualsevol document o informació que la Direcció General d'Obres Públiques, Projectes Urbans i Habitatge considere necessari per al control del compliment dels fins previstos.  
b) Sotmetre's a qualsevol actuació de control financer que corresponga a la Intervenció de la Generalitat, en relació amb les ajudes i subvencions concedides.  
c) Comunicar l'obtenció d'altres subvencions o ajudes per a la mateixa finalitat, procedents de qualsevol administracions o ens públics o privats, nacionals o internacionals.  
d) Comunicar l'acabament de les obres.  
  
Catorze. Control i revocació de les subvencions  
1. La Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'estes obligacions, especialment la falta de presentació de la documentació assenyalada en l'article anterior en el termini, o la comprovació de la falsedat de les dades aportades a l'expedient, donarà lloc a la revocació de la subvenció concedida i a la devolució de les quanties atorgades, que meritaran els corresponents interessos de demora.  
2. En tot cas, serà aplicable el que disposa el títol II, Del reintegrament de subvencions, títol III, Del control financer de subvencions, i títol IV, Infraccions i sancions administratives en matèria de subvencions, de la Llei 38/2003, de 17 de novembre, General de Subvencions.